**ACOSTA’T A L ‘ART**

**Convocatòria de projectes CREA’T**

**al Centre Cívic Can Castelló**

Aquesta convocatòria està adreçada a creadors/es, majors de 18 anys, com a suport a les iniciatives artístiques col·lectives o individuals, en disciplines diverses com arts escèniques, dansa o musicals de petit format, és a dir, en espais no convencionals i espectacles de curta durada, ja sigui de forma amateur o semi professional, dirigides tant a públic adult com familiar.

El Centre Cívic Can Castelló té oberta la convocatòria tot l’any per rebre projectes

Les **condicions** que s’ofereixen són les següents:

**3 mesos d’assaig** en els espais disponibles del Centre Cívic.

**Estrena** de l’espectacle al Centre Cívic.

**Gratuïtat** de l’espectacle, no hi ha ingressos ni % del taquillatge.

**Suport tècnic** durant el procés i l’espectacle final.

 **Difusió** de l’espectacle pels canals habituals del Centre Cívic (fulletó, web, cartell...).

 **1 assaig general** si hi ha disponibilitat de l’espai

Totes les companyies i grups que es presentin a la convocatòria han **d’assumir el compromís de realitzar el projecte i estrenar-lo** en les mateixes condicions que l’han presentat. En cas que no sigui així o que el projecte no s’acabi duent a terme, la companyia o grup haurà de compensar el Centre Cívic pels assajos realitzats i pel compromís no assumit amb els preus públics vigents en el moment de la comunicació del no compliment del compromís.

L’equip de programació del Centre Cívic es posarà en contacte amb les persones, grups o companyies que sol·licitin participar de l’ACTUA via mail.

Per optar a aquestes places cal **enviar un dossier** amb la següent informació:

La **fitxa tècnica** que podeu descarregar a [bit.ly/AcostatArt](http://bit.ly/AcostatArt) a l’apartat “Crea’t”.

Un **calendari de treball** adaptat a tres mesos i les necessitats d’horaris i espais (tipus de sala,

necessitats respecte als assajos, etc.)

Un **currículum** de la companyia i/o dels integrants de la mateixa si escau.

**Materials de creacions anteriors** si es creu necessari com a material de referència.

Qualsevol altra consideració important a destacar.

Es valorarà:

Que la proposta-idea de treball sigui de creació pròpia, inèdita.

Que la tècnica de l’espectacle sigui compatible amb l’espai i material de l’espai on es representarà l’espectacle .

Que el calendari d’assaigs sigui compatible amb les disponibilitats d’espais del Centre.

Que la companyia compti amb tècnic propi.

**Es descartaran les propostes que incloguin continguts racistes, sexistes, homòfobs o que vulnerin els drets de les persones.**

Els dossiers s’han d’enviar en format .pdf o .doc a: info@cccancastello.cat i cal indicar a l’assumpte del missatge el concepte “CREA’T” + nom del/s creador/s i/o companyia.

Per més informació: 93 241 78 74, info@cccancastello.cat

El Centre Cívic es reserva el dret de modificar qualsevol dels paràmetres esmentats.